**Enska**

**10. bekkur**

**2019 – 2020**

Markmið: ,,Megintilgangur tungumálanáms er að nemendur öðlist alhliða hæfni til að nota tungumálið sem lifandi verkfæri í fjölbreyttum tilgangi og við ólíkar aðstæður. Námið á að leiða til þess að nemendur öðlist hæfni til að tileinka sér inntak í töluðu og rituðu máli af ólíkum toga og hæfni til að meta og hagnýta sér þá þekkingu sem aflað er. Þeir eiga að fá tækifæri til að tengja inntak námsins eigin reynslu, aðstæðum og áhugamálum. Í tungumálanámi eiga nemendur að öðlast leikni í að beita málinu hnökralítið í frásögnum og samskiptum, þannig að það hæfi tilgangi, aðstæðum og viðtakanda hverju sinni. Námið á að veita nemendum tækifæri til að nota málið á skapandi hátt í ræðu og riti” (*Aðalnámskrá grunnskóla 2013, bls.124*).

Kennari: Sigrún Júlía Geirsdóttir [sigrunj@skolar.fjardabyggd.is](mailto:sigrunj@skolar.fjardabyggd.is)

Námsefni:

• *Spotlight 10* - Textbook (Randall Jonas, Carolyn Keay og Catharina Lantz)

• *Spotlight 10* - Workbook (Annette Engström, Marie Wejrum, Randall Jónas, Catharina Lantz og Carolyn Keay)

• Frjálslestrarbækur

• Annað efni (dagblöð, tímarit og efni á netmiðlum, ýmis verkefni frá kennara, kvikmyndir/þættir, tónlist, tölvuforrit o.fl.)

Hjálpargögn fyrir nemendur: <https://mms.is/unglingavefir>

Orðabækur á netinu: <http://www.ordabok.is/> [www.snara.is](http://www.snara.is) / <https://is.glosbe.com/> og [www.islex.is](http://www.islex.is) Réttritunarorðabók: [www.ordnet.dk](http://www.ordnet.dk) einnig er stuðst við tungumálforritið Duo lingo <https://www.duolingo.com/>

Kennsluaðferðir: Innlögn kennara, hlustun, umræður, einstaklingsvinna, para- og hópavinna, próf og verkefni á rafrænu formi (Google Classroom). Kennslan fer að hluta til fram á ensku.

Kennslustundir: 4 kennslustundir á viku. Verkefnum á að skila rafrænt í gegnum „Google classroom“ og/eða á netfangið [sigrunj@skolar.fjardabyggd.is](mailto:sigrunj@skolar.fjardabyggd.is) nema annað sé sérstaklega tekið fram.

*Spotlight 10* hljóðbók og hlustunaræfingar má finna á: <https://mms.is/namsefni/spotlight-10-hljodbok-0> og <https://mms.is/namsefni/spotlight-10-cd> og Glósur úr *Spotlight 10* má finna á: <https://quizlet.com/134484595/spotlight10-chapter-2-flash-cards/>

**Athugið að áætlunin og námsmat er birt með fyrirvara um breytingar.**

|  |  |  |
| --- | --- | --- |
| **Tími** | **Viðfangsefni** | **Námsmat** |
| ágúst  21. skólasetning | • Kynning á námsefni  • *Spotlight 10*, Unit 1 – Growing Up, les- og vinnubók  • Myndbönd og hlustun tengd námsefni ásamt aukanámsefni frá kennaranum | Ritun og upplestur |
| september  13. starfsdagur, KSA þing | • *Spotlight 10*, Unit 1 – Growing Up, les- og vinnubók  • Myndbönd og hlustun tengd námsefni ásamt aukanámsefni frá kennaranum  • Lestur léttlestrarbóka að eigin vali. | Kaflapróf úr 1. kafla  Ritun og upplestur  Stíll - þýðing  Bookreport |
| október  7. starfsdagur  8.-10. þemadagar  17. samskiptadagur  21.-22. vetrarfrí | • *Spotlight 10*, Unit 2 – Ireland, les- og vinnubók  • Myndbönd og hlustun tengd námsefni ásamt aukanámsefni frá kennaranum  • Duo lingo. | Kaflapróf úr 2. kafla  Hópaverkefni  Ritun og upplestur |
| nóvember | • *Spotlight 10*, Unit 3 – A Sense of Fear, les- og vinnubók  • Myndbönd og hlustun tengd námsefni ásamt aukanámsefni frá kennaranum  • Duo lingo. | Kaflapróf úr 3. kafla  Ritun og upplestur  Umræður |
| desember  20. litlu jól/bekkjarjól  21. jólafrí hefst | • *Spotlight 10*, Unit 4 – Voices of English, les- og vinnubók  • Myndbönd og hlustun tengd námsefni ásamt aukanámsefni frá kennaranum  • Duo lingo.  • Kahoot  • Enskar jólasögur  • Rafræn saga fyrir munnlegt próf | Ritun og upplestur  Paravinna  Hópavinna  Munnlegt próf |
| desember 21.-3. jan. | Jólafrí |  |
| janúar  3. starfsdagur  6. mæting eftir jólafrí  29. samskiptadagur | • *Spotlight 10*, Unit 4 – Voices of English, les- og vinnubók  • Málfræði – vinnubók  • Paraverkefni glærukynningar um Guinness World Records  • Duo lingo | Kaflapróf úr 4. kafla  Ritun og upplestur  Paraverkefni  Glærukynningar  Sjálfsmat  Jafningjamat |
| febrúar  20. Góugleði | • *Spotlight 10*, Unit 5 – Fame – A Treacherous Thing, les- og vinnubók  • Málfræði – vinnubók  • *The Outsiders*, rýnt í skáldsögu  • Duo lingo | Kaflapróf úr 5. kafla  Lestur, samlestur, samræður, bókmenntarýni  Bookreport |
| mars  2.-3. vetrarfrí | • *Spotlight 10*, Unit Unit 6 – South Africa, les- og vinnubók  • *The Outsiders* – kvikmyndin  Horft, ritað og endursagt  Stuttir leikþættir  • Léttlestrarbækur að eigin vali  • Duo lingo | Áhorf  Sviðslist  Ritun og upplestur |
| apríl  2. Skólahreysti  6.-14. páskaleyfi  14. starfsdagur  23. Sumardagurinn fyrsti | • *Spotlight 10*, Unit Unit 6 – South Africa, les- og vinnubók  Hópverkefni - ritun, kvikmyndastikla „It‘s all about love“ Nemendur vinna í litlum hópum og búa til smásögur í mismunandi flokkum (genres). Kvikmynda­stikla byggð á sögunum.  • Duo lingo | Kaflapróf úr 6. kafla  Hópaverkefni  Sjálfsmat  Jafningjamat  Kennaramat  Ritun og upplestur |
| maí  1. verkalýðsdagurinn  21. uppstigningardagur  22. starfsdagur  28. skólaslit | • *Spotlight 10*, Unit 7 – Dead or Alive, les- og vinnubók  •Málfræði úr vinnubók  • Undirbúningur munnlegs prófs, saga skólagöngunnar  • Duo lingo | Munnlegt próf  Samvinna  Ritun og upplestur  Framsögn |
| Í Aðalnámskrá grunnskóla (bls. 122-138) má finna bæði hæfniviðmið og matsviðmið fyrir erlend tungumál: <http://www.menntamalaraduneyti.is/utgefid-efni/namskrar/adalnamskra-grunnskola/> | | |
| Hæfniviðmið úr aðalsnámskrá grunnskóla | | |
| Nemandi getur:  **Hlustun**  • tileinkað sér aðalatriði úr kynningum og frásögnum sem eru innan áhuga-, náms-og þekkingarsviðs hans og brugðist við efni þeirra, sagt frá, unnið úr eða nýtt sér á annan hátt,  • án vandkvæða fylgst með aðgengilegu efni í fjöl- og myndmiðlum sér til gagns og ánægju, sagt frá og unnið úr,  • hlustað eftir nákvæmum upplýsingum, valið úr þær sem við á og brugðist við eða unnið úr þeim. Lesskilningur  • aflað sér upplýsinga úr texta, greint aðalatriði frá aukaatriðum, gert sér grein fyrir helstu niðurstöðum og nýtt sér í verkefnavinnu,  • lesið sér til fróðleiks rauntexta, t.d. úr dagblöðum, tímaritum og netmiðlum sem fjalla um efni er varðar líf hans, aðstæður eða umhverfi, brugðist við efni þeirra, sagt frá eða unnið úr á annan hátt, • lesið sér til gagns, ánægju og þroska smásögur og skáldsögur ætlaðar ungu fólki og myndað sér skoðanir á efni þeirra og lesið og tileinkað sér efni sem tengist öðrum námsgreinum og hugtök sem tengjast þeim og nýtt í nýju samhengi.  **Samskipti**  • tekið þátt í óformlegu spjalli um daginn og veginn um efni sem hann er vel að sér í  • tekist á við margs konar aðstæður í almennum samskiptum, t.d. miðlað og tekið á móti upplýsingum á ferðalögum, sem gestgjafi eða í netsamskiptum,  • tekið þátt í skoðanaskiptum, fært einföld rök fyrir máli sínu og tekið tillit til sjónarmiða viðmælanda.  **Frásögn**  • tjáð sig skipulega með undirbúið eða óundirbúið efni sem hann þekkir, hefur hlustað á, lesið um eða unnið með í námi sínu, sagt skoðun sína á því og brugðist við spurningum,  • flutt stutta frásögn eða kynningu um undirbúið efni blaðalaust og af nokkru öryggi,  • samið, æft og flutt frumsamið efni, t.d. stutt atriði eða sögu, einn eða í félagi við aðra.  **Ritun**  • skrifað ýmsar gerðir af textum, bæði formlega og óformlega og hagað orðum sínum með lesanda í huga og í samræmi við inntak og tilgang með skrifunum,  • skrifað um eða brugðist skilmerkilega við því sem hann hefur hlustað á, séð eða lesið og fylgt ákveðnu formi textagerðar þar sem það á við,  • tjáð sig um skoðanir sínar, tilfinningar, reynslu og þekkingu,  • leikið sér með málið og látið sköpunargáfuna og ímyndunaraflið njóta sín.  **Menningarlæsi**  • sýnt fram að hann hafi fengið innsýn í og öðlast skilning á ýmsum þáttum í menningu og þjóðlífi enskumælandi landa.  • sýnt fram á að hann kann nokkur deili á fjölbreyttum uppruna þegnanna á viðkomandi málsvæði og gerir sér grein fyrir takmörkunum staðalmynda og áhrifum fordóma.  • sýnt fram á að hann átti sig á skyldleika ensku við íslensku.  **Námshæfni**  • beitt ýmsum námsaðferðum til að auðvelda skilning og notkun á tungumálinu, t.d. nýtt sér samhengi í texta eða aðstæðum til að geta sér til um merkingu orða.  • beitt sjálfsmati og jafningjamati á raunsæjan hátt og veitt sanngjarna endurgjöf.  • nýtt sér reynslu sína og þekkingu til að skapa nýja þekkingu og nota í nýju samhengi.  • unnið sjálfstætt, með öðrum og undir leiðsögn og sýnt öðrum tillitssemi.  • nýtt sér helstu hjálpartæki, s.s. orðabækur, veforðasöfn og leitarforrit. | | |
| **Matsviðmið** | | |
| „Matsviðmiðin í lok 10.bekkjar lýsa hæfni á kvarða sem birtur er í aðalnámskrá: Notaður er kvarðinn A, B,C og D, þar sem A lýsir framúrskarandi hæfni, B lýsir góðri hæfni, C sæmilegri hæfni og D hæfni sem nær ekki viðmiðum sem lýst er í C“ (Aðalnámskrá grunnskóla 2013, bls.136).  **A** Nemandi getur sýnt fram á að hann skilur mjög vel og getur nýtt sér talað mál um almenn málefni í aðstæðum sem hann þekkir. Hefur tileinkað sér mjög fjölbreyttan orðaforða og getur fyrirhafnarlítið lesið sér til gagns og ánægju almenna texta af ýmsum toga um margvísleg málefni. Er mjög vel samræðuhæfur, beitir eðlilegu máli, framburði, áherslum og hrynjandi af öryggi. Notar markvisst algeng föst orðasambönd úr daglegu máli og getur tjáð sig lipurlega og áheyrilega um málefni sem hann þekkir. Getur skrifað skýran og skilmerkilegan samfelldan texta um efni sem hann þekkir, fylgt af öryggi reglum um málnotkun og hefðir varðandi uppbyggingu texta og hagnýtt sér markvisst þann orðaforða sem unnið hefur verið með. Sýnir fram á að hann þekkir mjög vel til mannlífs og menningar á viðkomandi málsvæði og gerir sér mjög góða grein fyrir hvað er líkt eða ólíkt hans eigin aðstæðum.  **B** Nemandi getur sýnt fram á að hann skilur vel og getur nýtt sér talað mál um almenn málefni í aðstæðum sem hann þekkir. Hefur tileinkað sér nægilega góðan orðaforða til að geta lesið sér til gagns og ánægju almenna texta af ýmsum toga um margvísleg málefni. Er vel samræðuhæfur, beitir eðlilegu máli, framburði, áherslum og hrynjandi. Notar algeng föst orðasambönd úr daglegu máli og getur tjáð sig nokkuð áheyrilega um málefni sem hann þekkir. Getur skrifað lipran, samfelldan texta á um efni sem hann þekkir, sýnt fram á góð tök á orðaforða og meginreglum málnotkunar, fylgt hefðum varðandi uppbyggingu og samhengi texta og notað tengiorð við hæfi. Þekkir vel til mannlífs og menningar á viðkomandi málsvæði og gerir sér góða grein fyrir hvað er líkt eða ólíkt hans eigin aðstæðum.  **C** Nemandi getur sýnt fram á að hann skilur sæmilega vel og getur nýtt sér talað mál um almenn málefni í aðstæðum sem hann þekkir. Hefur tileinkað sér viðunandi orðaforða til að geta lesið sér til gagns og ánægju, með nokkurri fyrirhöfn þó, almenna texta af ýmsum toga og um margvísleg málefni. Er sæmilega samræðuhæfur og beitir reglum málsins, framburði, áherslum og hrynjandi á viðunandi hátt og kann að nota algengustu föstu orðasamböndin úr daglegu máli og getur tjáð sig sæmilega um málefni sem hann þekkir. Getur skrifað samfelldan texta um efni sem hann þekkir, fylgt grunnreglum um málnotkun og helstu hefðum varðandi uppbyggingu texta og hagnýtt sér þann orðaforða sem unnið hefur verið með, sýnt fram á að hann þekkir til mannlífs og menningar á viðkomandi málsvæði og gerir sér grein fyrir hvað er líkt eða ólíkt hans eigin aðstæðum. | | |